Legal Document

Category: 44

Text:
7. ΒΑΣΙΛΙΚΟΝ ΔΙΑΤΑΓΜΑ της 30/30 Ιουν. 1952 (ΦΕΚ Α΄ 174) Περί κατανομής των υφισταμένων οργανικών θέσεων υπηρεσιών της αρμοδιότητος του Υπουργείου Εθνικής Παιδείας και Θρησκευμάτων (Διεύθυνσιν Καλών Τεχνών) εις τας κατά τα άρθρ. 38, 39 και 40 του Νόμ. 1811/1951 «περί κώδικος καταστάσεως των δημοσίων διοικητικών υπαλλήλων» κατηγορίας και βαθμούς ως και του χαρακτηρισμού ως ενιαίων, δι’ ωρισμένους βαθμούς τινών των θέσεων τούτων. Άρθρον μόνον.-Αι υφιστάμεναι οργανικαί θέσεις των κάτωθι υπηρεσιών της αρμοδιότητος του Υπουργείου Εθνικής Παιδείας και Θρησκευμάτων (Διευθύνσεως Καλών Τεχνών) κατανέμονται εις τας κατά τα άρθρ. 38, 39 και 40 του Νόμ. 1811/1951 «περί Κώδικος καταστάσεως των δημοσίων διοικητικών υπαλλήλων», κατηγορίας και βαθμούς και εντός των ορίων της κατά την παρ. 2 του άρθρ. 40 του ιδίου Νόμου βαθμολογικής κλίμακος, ως εξής: Αι θέσεις αι αντιστοιχούσαι εις πλείονας βαθμούς, ως κατωτέρω αναφερομένους, είναι ενιαίαι οργανικώς και εις τους βαθμούς τούτους. Εθνικόν Μουσείον Κοσμητικών Τεχνών Α΄ Κατηγορία: Η θέσις του Επιμελητού του Μουσείου, προβλεπομένη δια των διατάξεων του άρθρ. 2 του Ν.Δ. της 31ης Αυγ./9 Σεπτ. 1935 και διεπομένη, ως προς την διαβάθμισιν και προαγωγήν, υπό των διατάξεων του άρθρ. 19 του Α.Ν. 1947/1939, ως ετροποποιήθη και συνεπληρώθη δια των διατάξεων της παρ. 6 του άρθρ. 7 του Ν.Δ. 1521/1942, διατηρηθέντος εν ισχύϊ δια των υπ’ αριθ. 321/1946 και 355/1945 πράξεων του Υπουργικού Συμβουλίου, εις τον 7ον, 6ον, 5ον, 4ον και καθισταμένη συγχρόνως ενιαία δια τους βαθμούς 6ον, 5ον, 4ον, 3ον και 2ον. Β΄ Κατηγορία: Η θέσις του φύλακος εις τον 13ον, 12ον, 11ον, και 10ον βαθμόν. Σινοϊαπωνικόν Μουσείον Κερκύρας Γρηγορίου Μάνου. Γ΄ Κατηγορία: Η θέσις του φύλακος εις τον 13ον, 12ον, 11ον, και 10ον βαθμόν. Δια τα λοιπάς διατάξεις βλ. κατωτ. σελ. 989. Σελ. 954(α) Τεύχος 526-Σελ. 88